ລັດອິສລາມ ອ້າງວ່າ ຕົນໄດ້ສັງຫານ ເຈົ້າແຂວງ ເອເດັນ ຂອງເຢເມັນ
ລະເບີດໄດ້ແຕກໃສ່ຂະບວນລົດຂອງເຈົ້າແຂວງທ່ານ Gaafar Mohammed Saad ໃນຂະນະທີ່ ທ່ານເດີນທາງໄປຫ້ອງການ ຂອງທ່ານໃນເມືອງ Aden.
ກຸ່ມລັດອິສລາມ ໄດ້ອ້າງເອົາຄວາມຮັບຜິດຊອບ ຕໍ່ການລະເບີດ ໃນວັນອາທິດມື້ນີ້ຢູ່ພາກໃຕ້ຂອງປະເທດເຢເມນ ທີ່ໄດ້ເຮັດໃຫ້ ເຈົ້າແຂວງ Aden ເສຍຊີວິດ ພ້ອມດ້ວຍພວກຄຸ້ມກັນຂອງທ່ານ ຫຼາຍຄົນ ລະເບີດໄດ້ແຕກໃສ່ຂະບວນລົດຂອງເຈົ້າແຂວງທ່ານ Gaafar Mohammed Saad ໃນຂະນະທີ່ ທ່ານເດີນທາງໄປຫ້ອງການ ຂອງທ່ານໃນເມືອງ Aden ເມືອງ Aden ໄດ້ເປັນພື້ນທີ່ການຕໍ່ສູ້ໃນປະເທດ ເຢເມນ ເຊິ່ງ ເປັນບ່ອນທີ່ພວກກະບົດ Houthi ໄດ້ເຂົ້າຄວບຄຸມນະຄອນຫຼວງ Sana’a, ເມື່ອປີກາຍນີ້ກ່ອນການບຸກເຂົ້າໄປໃນເມືອງ Aden ແລະ ກ່ອນການຂັບໄລ່ ປະທານາທິບໍດີ Abd Rabbu Mansour Hadi ອອກໄປປະເທດຊາອູດີອາເຣເບຍ ກຳລັງສະໜັບສະໜູນທ່ານ Hadi ທີ່ໄດ້ຮັບການໜູນຫຼັງ ໂດຍການໂຈມຕີທາງອາກາດ ຂອງ ຊາອູດີອາເຣເບຍ ຕໍ່ມາໄດ້ຂັບໄລ່ພວກ Houthi ອອກຈາກເມືອງ Aden ແລະ ທ່ານ Hadi ກໍໄດ້ກັບຄືນສູ່ເມືອງດັ່ງກ່າວໃນເດືອນແລ້ວນີ້ ການຕໍ່ສູ້ໃນ ເຢເມນ ໄດ້ຂ້າປະຊາຊົນຫຼາຍພັນຄົນ ເຊິ່ງສ່ວນໃຫຍ່ແມ່ນພົນລະເຮືອນ ແລະ ນຳໄປສູ່ສິ່ງ ທີ່ອົງການສະຫະປະຊາຊາດ ເອີ້ນວ່າ ວິກິດການດ້ານມະນຸດສະທຳ ໃນປະເທດ ດັ່ງກ່າວນັ້ນ